smcproject/ml-wiki-sentences huggingface dataset:
ബിൻ ലാദൻ സഹായത്തിനായി സൗദിയിലെ പ്രമുഖ പണക്കാരെ സമീപിച്ചിരുന്നു.
മക്താബ് അൽ ഖിദാമത്ത് എന്ന സംഘടന 1984-ല് അസമും ലാദനും ചേർന്ന് പാകിസ്താനിലെ പെഷവാറിലാണ് സ്ഥാപിച്ചത്.
1986-ല് ഈ  സംഘടന അമേരിക്കയിലുടനീളം ജിഹാദുകളെ സംഘടനയിലേക്ക് ചേർക്കാനായി കാര്യാലയങ്ങളുടെ നിരതന്നെ തുടങ്ങി.
ബ്രൂക്ക്‌ലിനിലെ അറ്റ്ലാന്റിക്ക് അവന്യൂവിലെ ഫാറുഖ് നമസ്കാരപ്പള്ളിയിലെ അൽ ഖിഫാ സെന്ററ് ആയിരുന്നു ഇതിലെ പ്രധാന കേന്ദ്രം.
ഡബിൾ ഏജന്റ് എന്നറിയപ്പെട്ടിരുന്ന അലി മുഹമ്മദും ബ്ലൈൻഡ് ഷേക്ക് എന്ന ഒമാർ അബ്ദെൽ റഹ്‌മാൻ എന്നിവരായിരുന്നു അവർ ചേർത്ത ചില പ്രമുഖർ.
അമേരിക്കക്കും ഇസ്രായേലിനുമെതിരെ സായുധഅട്ടിമറി ശ്രമങ്ങൾ നടത്തുകയാണ് അൽ ഖാഇദയുടെ പ്രധാന ലക്‌ഷ്യം.
ഇസ്ലാമിക രാജ്യങ്ങളിലെ വിദേശ ഇടപെടലുകൾ ഒഴിവാക്കുക, ഇസ്രായേലിനെ നശിപ്പിക്കുക തുടങ്ങിയവയും ഇതിന്റെ ലക്‌ഷ്യങ്ങളാണ്.
പാകിസ്താനിനിലെ ലശ്കറെ ത്വയ്യിബ , ജൈശു മുഹമ്മദ് , ഹർകത്തുൽ അൻസ്വാർ , ഈജിപ്തിലെ അൽ ജിഹാദ് , അൽ ജമാ അത്തുൽ ഇസ്ലാമിയ , അൾജീരിയയിലെ സായുധ സലഫൈ സംഘം തുടങ്ങിയ സംഘടനകൾ അൽ ഖാഇദയിലെ അംഗങ്ങളാണ്.
സെപ്റ്റംബർ 11ലെ അമേരിക്കൻ ലോകവാണിജ്യകേന്ദ്ര ആക്രമണമാണ് ഇവർ നടത്തിയിട്ടുള്ള പ്രധാന തീവ്രവാദ പ്രവർത്തനം .
ഇത് പിന്നീട് അമേരിക്ക അഫ്ഗാനിസ്ഥാനെ ആക്രമിക്കുന്നതിനും, താലിബാന്റെ തകർച്ചയ്ക്കും ഇടയാക്കി.
മറ്റു പ്രധാന തീവ്രവാദ പ്രവർത്തനങ്ങൾ ഇവയാണ്‌: യമൻ തീരത്തെ അമേരിക്കൻ നാവിക സേനയുടെ കപ്പൽ ആക്രമിച്ചത് കെനിയയുടെ തലസ്ഥാനമായ നെയ്റോബിയിലെ അമേരിക്കൻ എംബസ്സികളിലെ ആക്രമണങ്ങൾ ബാലിയിലെ ആക്രമണങ്ങൾ താലിബാനുമായുള്ള ബന്ധം
മുല്ലാ ഉമറിന്റെ നേതൃത്വത്തിലുള്ള താലിബാന്റെ കാലത്താണ് അൽ ഖായിദ ശക്തിയാർജ്ജിച്ചതെന്ന് വിശ്വസിക്കപ്പെടുന്നു.
അൽ ഖാസിമി രാജകുടുംബം
യുണൈറ്റഡ് അറബ് എമിറേറ്റുകളിലെ രണ്ട് എമിറേറ്റുകൾ ഭരിച്ചുകൊണ്ടിരിക്കുന്ന രാജകുടുംബമാണ് അൽ ഖാസിമി കുടുംബം.
നിലവിൽ ഷാർജ, റാസ് അൽ ഖൈമ എന്നീ എമിറേറ്റുകളാണ് ഈ കുടുംബം ഭരിക്കുന്നത്.
അറേബ്യൻ ഉപദ്വീപിലെ കൂടുതൽ കാലം ഭരിച്ചുവന്ന കുടുംബങ്ങളിലൊന്നാണ് അൽ ഖാസിമി.
പ്രവാചകൻ മുഹമ്മദിന്റെ കുടുംബത്തിന്റെ പിൻഗാമികളാണെന്നാണ് ഈ കുടുംബം അവകാശപ്പെടുന്നു.
അൽ ഖുബൈസിയാത്
സിറിയയിൽ ഉള്ള ഒരു വനിതാസംഘടനയാണ് അൽ ഖുബൈസിയാത് (القبيسيات).
1960-ൽ ശൈഖ മുനീറ അൽ ഖുബൈസിയാണ് സംഘടന രൂപീകരിച്ചത്.
രാഷ്ട്രീയത്തിൽ നിന്ന് വിട്ടുനിൽക്കുന്ന സംഘം , സ്ത്രീകൾക്കും പെൺകുട്ടികൾക്കുമായി ഖുർആൻ, ഹദീഥ് എന്നിവ പഠിപ്പിക്കാനായി സംവിധാനങ്ങൾ ഒരുക്കിവരുന്നു.
2003-ൽ സിറിയൻ ഭരണകൂടത്തിന്റെ അംഗീകാരം ലഭിക്കുന്നത് വരെ പരസ്യപ്രചാരണങ്ങൾക്ക് സംഘം മുതിർന്നിരുന്നില്ല.
എന്നാൽ അംഗീകാരം ലഭിച്ചതോടെ അൽ ഖുബൈസിയാത്ത് പള്ളികൾ കേന്ദ്രീകരിച്ച് പ്രവർത്തിക്കാൻ ആരംഭിച്ചു.
അൽ കിന്ദി ഇംഗ്ലീഷ് വിലാസം https://ml.wikipedia.org/wiki/Al-Kindi
മധ്യ കാല ഘട്ടത്തിലെ പ്രശസ്ത തത്ത്വചിന്തകനും ഗണിതജ്ഞനും ഫിസീഷ്യനുമായിരുന്നു അൽ കിന്ദി .
മുഴുവൻ നാമം അബൂ യുസുഫ് യഅ്ഖൂബ് ഇൂബ്നു ഇസ്ഹാഖ് അസ്സബ്ബാഹ് അൽ കിന്ദി (Abu Yūsuf Yaʻqūb ibn ʼIsḥāq aṣ-Ṣabbāḥ al-Kindī) .
ഇദ്ദേഹമാണ് അറേബ്യന് ഫിലോസഫിയുടെ പിതാവ്.
അമിന ഹനും സിർറ്റ്‌ലാനോഫ്
റഷ്യയിലെ പ്രസിദ്ധയായ ഒരു പൊതു പ്രവർത്തകയും ആതുര സേവന മേഖലയിൽ നഴ്‌സും ആത്മീയവാദിയുമായിരുന്നു അമിന ഹനും സിർറ്റ്‌ലാനോഫ് ( English : Amina Hanum Syrtlanoff or Syrtlanova ( Russian : Сыртланова, Амина Махмудовна|Амина Махмудовна Сыртланова) ജീവചരിത്രം
റഷ്യൻ സാമ്രാജ്യത്തിന്റെ ഭാഗമായിരുന്ന ഉഫ നഗരത്തിൽ 1884ൽ ജനിച്ചു.
മേജർ ജനറൽ മഹ്മൂദ് മഗൊമെദോവിച്ച് ഷൈഖലിയേവ് ഭൂഉടമയായിരുന്ന മഗിപർവസ് ഷൈഖലിയേവ എന്നിവരുടെ മകളാണ്.
മുസ്ലിം പീപ്പിൾസ് ഓഫ് സ്റ്റാവ്രാപോൾ പ്രവിശ്യയിലെ മുഖ്യ ഉദ്യോഗസ്ഥനായിരുന്ന കേണൽ മിർസ ഷൈഖലിയേവ്, പ്രമുഖരായ പൊതുപ്രവർത്തകരായിരുന്ന ഇബ്രാഹിം അൽകിൻ, സയ്ദ് ഗിറെ അൽകിൻ എന്നിവരുടെ അനന്തരവളുമായിരുന്നു അമിന.
റഷ്യൻ ഫെഡറൽ അസംബ്ലിയിലെ അധോസഭയായ മൂന്നാം സ്‌റ്റേറ്റ് ഡൂമയിലെ ഡെപ്യൂട്ടിയായിരുന്ന ഗെയ്‌ലാസ്‌കാർ സിർറ്റ്‌ലാനോവിന്റെ ജീവിത പങ്കാളിയുമായിരുന്നു.
1912ൽ അദ്ദേഹത്തിന്റെ ദാരുണ മരണത്തിന് ശേഷം അമിന പൊതുപ്രവർത്തന രംഗത്ത് കൂടുതൽ സജീവമായി.
പെട്രോഗ്രാഡ് ( സെന്റ്പീറ്റേഴ്‌സ് ബർഗ് ) മുസ്ലിം എജ്യുക്കേഷണൽ സൊസൈറ്റിയുടെ അദ്ധ്യക്ഷയായിരുന്നു.
സെന്റ്പീറ്റേഴ്‌സ് ബർഗ്, ഉഫ എന്നീ നഗരങ്ങളിലെ പ്രബുദ്ധരായ മുസ്ലിംകൾക്കിടയിൽ വലിയ സ്വാധീനമുണ്ടായിരുന്നു.
അമിന ഹനും സിർറ്റ്‌ലാനോഫ്, മൂന്നാം സ്റ്റേറ്റ് ഡൂമയിലെ ഒരംഗത്തിന്റെ വിധവ, റഷ്യൻ മുസ്ലിംകളുടെ ആംബുലൻസ് ട്രൈനിലെ പ്രധാന നഴ്‌സ് ( 1916ൽ നൊവോയ് വ്രെമ്യ എന്ന പത്രത്തിൽ അച്ചടിച്ച് വന്ന പടത്തിന്റെ അടിക്കുറിപ്പ്)
രണ്ടാം ലോക മഹായുദ്ധം ആരംഭിച്ച ആദ്യകാലത്ത് റഷ്യൻ സൈന്യത്തിന് പിന്തുണ നൽകിയിരുന്ന റഷ്യൻ മുസ്ലിം ഓർഗനൈസേഷൻ, യുനൈറ്റ്ഡ് മുസ്ലിം ചാരിറ്റീസ് എന്നിവയുടെ കേന്ദ്ര കമ്മിറ്റി അംഗമായിരുന്നു.
1916ൽ റഷ്യൻ മുസ്ലിംകൾ യുദ്ധ മുന്നണിയിലേക്ക് അയച്ച ആംബുലൻസ് തീവണ്ടിയിലെ പ്രധാന നഴ്‌സായിരുന്നു അമിന ഹനും.
1971ന് ശേഷം ഫ്രാൻസിലേക്ക് കുടിയേറി.
പാരിസിൽ സ്ഥിര താമസമായി.
1926-1939കളിൽ ഫ്രഞ്ച് , റഷ്യൻ തിയോസഫിക്കൽ സൊസൈറ്റികളിൽ പ്രസിദ്ധിനേടി.
1933-1935 ൽ ഫ്രാൻസിലെ യൂനിയൻ ഓഫ് റഷ്യൻ നഴ്‌സസിന്റെ ഡെപ്യൂട്ടി ബോർഡ് അംഗവും 1935 മുതൽ ബോർഡ് മെമ്പറുമായി.
1921 മുതൽ 1929 വരെ അമിന അന്താരാഷ്ട്ര മേസണിക് ഓർഡറിൽ (മനുഷ്യാവകാശം) അംഗമായിരുന്നു.
1929ൽ റഷ്യൻ ഭാഷ സംസാരിക്കുന്ന മേസണിക് ലോഡ്ജിന്റെ മേധാവിയായി.
1939 വരെ ഇതിൽ അംഗമായും തുടർന്നു.
പിന്നീട്, ഫ്രാൻസ് ജർമ്മൻ നിയന്ത്രണത്തിലായതോടെ മേസോണിക് ലോഡ്ജുകൾ അടച്ചു പൂട്ടി.
പിന്നീടുള്ള അവരുടെ ഭാവി വിവരങ്ങൾ അജ്ഞാതമാണ്.
അവലംബം ↑ Yamayeva L.А.
, Muslim liberalism of the beginning of the XX century as a political movement.
Ufa, Gilem, 2002, pp. 209—210 (in Russian) ↑ Zeki Velidi Togan , Memoires: National Existence and Cultural Struggles of Turkistan and Other Muslim Eastern Turks, CreateSpace Independent Publishing Platform, 2011, p. 108.
↑ Photo from the Illustrated Supplement to the newspaper "Novoe Vremya" June 1916, №14476 ↑ Yamayeva L.А.
, Muslim charities early twentieth century, «Vatandash», 2013, № 7 (in Russian) ↑ ↑ Berberova N. , People and Lodges.
Russian Masons of the ХХ century.
Moscow: Progress-Traditsiya, 1997 (in Russian).
അമിനൊ ഷുഗർ ഇംഗ്ലീഷ് വിലാസം https://ml.wikipedia.org/wiki/Amino_sugar വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
Glucosamine Sialic acid
ഷുഗറുകളുടെ അമിനൊ വ്യുത്പന്നങ്ങളാണ് അമിനൊ ഷുഗർ .
ഷുഗർ തൻമാത്രകളിലെ ഒരു പ്രൈമറി അല്ലെങ്കിൽ സെക്കണ്ടറി ഹൈഡ്രോക്സിൽ (OH) ഗ്രൂപ്പിനെ അമിനൊ (NH2) ഗ്രൂപ്പ് കൊണ്ടു പ്രതിസ്ഥാപിച്ചിട്ടുള്ള യൌഗികങ്ങളാണ് ഇവ.
ഗ്ളൂക്കോസമീൻ (Glucosamine), ഗാലക്ടോസമീൻ (Galactosamine) സംരചനയനുസരിച്ച് ഇവയെ ക്രമത്തിൽ 2-അമിനൊ-2 ഡിഓക്സി D ഗ്ളൂക്കോസ് (2-amino, 2 deoxy D-glucose) എന്നും 2-അമിനൊ-2 ഡിഓക്സി D ഗാലക്ടോസ് (2 Amino, 2 deoxy D Galactose) എന്നും പറയുന്നു.
അമിനൊ ഷുഗറുകളിലെ അമിനൊ ഗ്രൂപ്പ് താരതമ്യേന സ്ഥിരതയുള്ളതാണ്.
പ്രകൃതിയിൽ അമിനൊ ഷുഗറുകൾ സുലഭമായി കാണപ്പെടുന്നു.
ജന്തുക്കളിലും ബാക്റ്റീരിയങ്ങളിലും കാണുന്ന പോളിസാക്കറൈഡുകളിലെയും ഫംഗസ്സുകൾ, കീടങ്ങൾ, ഞണ്ടുവർഗങ്ങളുടെ തോടുകൾ മുതലായവയിലുള്ള കൈറ്റിൻ എന്ന പോളിസാക്കറൈഡിലെയും ഒരു ഘടകമാണ് ഗ്ളൂക്കോസമീൻ.
ഒച്ചുകളുടെ ആന്ത്രത്തിലുള്ള ഒരു എൻസൈം ഉപയോഗിച്ച് കൈറ്റിൻ ജലീയവിശ്ളേഷണത്തിന് വിധേയമാക്കിയാൽ N-അസറ്റൈൽ ഗ്ളൂക്കോസമീൻ (N-acetyl glucosamine) ലഭിക്കുന്നു.
കൈറ്റിൻ അമ്ളം ഉപയോഗിച്ച് ജലീയവിശ്ളേഷണവിധേയമാക്കിയിട്ടാണ് ഗ്ളൂക്കോസമീൻ ഉത്പാദിപ്പിക്കാറുള്ളത്.
400 ഗ്രാം ഞണ്ടിൻതോടിൽനിന്ന് സു.
50 ഗ്രാം ഗ്ളൂക്കോസമീൻ ഹൈഡ്രൊക്ളോറൈഡ് ലഭിക്കുമെന്നു മനസ്സിലായിട്ടുണ്ട്.
കൈറ്റിനോടുള്ള ഈ ബന്ധം നിമിത്തം ഗ്ളൂക്കോസമീനിന് കൈറ്റോസമീൻ എന്ന ഒരു പേരുംകൂടിയുണ്ട്.
തരുണാസ്ഥി (cartilage), ദൃഡാസ്ഥി, ചർമ്മം , കണ്ണിന്റെ ശ്വേതമണ്ഡലം, ഹൃദയവാൽവുകൾ, കണ്ഡരം (tendons) എന്നീ ശരീരഭാഗങ്ങളിലുള്ള കോൺഡ്രോപ്രോട്ടീനുകളുടെ (condroproteins) ഒരു ഘടകമായ സൾഫേറ്റഡ് മ്യൂക്കോ പോളിസാക്കറൈഡുകളിൽ N-അസറ്റൈൽ വ്യൂത്പന്നത്തിന്റെ രൂപത്തിൽ ഗാലക്ടോസമീൻ കാണപ്പെടുന്നു.
ഈ അമിനൊ ഷുഗറിന് കോൺഡ്രോസമീൻ എന്നും പേരുണ്ട്.
ആന്റിബയോട്ടിക്കുകളിലും അമിനൊ ഷുഗറുകൾ ഉപസ്ഥിതമാണ്.
പ്രകൃതി അമിനൊ ഷുഗറുകളെ സംശ്ളേഷണം ചെയ്യുന്നത് ഷുഗറും അമോണിയയും ഉപയോഗിച്ചാണ്.
പ്രാകൃതികങ്ങളായ അമിനൊ ഷുഗറുകൾ പ്രായേണ ആൽഡൊ ഹെക്സോസുകൾ ആണ്; അവയിലെ രണ്ടാമത്തെ കാർബൺ അണുവിനോടാണ് അമിനൊ ഗ്രൂപ്പ് ബന്ധപ്പെട്ടിരിക്കുക.
എന്നാൽ പരീക്ഷണശാലകളിൽ പെന്റോസുകളും മറ്റു കാർബൺ അണുക്കളോട് അമിനൊ ഗ്രൂപ്പ് ബന്ധപ്പെട്ടിരിക്കുന്നതുമായ അമിനൊ ഷുഗറുകളും സംശ്ളേഷണം ചെയ്തുണ്ടാക്കുവാൻ സാധ്യമാണ്.
രാസഗുണധർമങ്ങളിൽ അമിനൊ ഷുഗറുകൾ സാധാരണ ഷുഗറുകളെ പ്രായേണ അനുകരിക്കുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമിനൊ ഷുഗറുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമിന ടൈലർ ഇംഗ്ലീഷ് വിലാസം https://ml.wikipedia.org/wiki/Amina_Tyler
ടുണീഷ്യൻ വിദ്യാർത്ഥിനിയും, സ്ത്രീകളുടെ അവകാശങ്ങൾക്കായി പ്രവർത്തിക്കുന്ന സാമൂഹ്യപ്രവർത്തകയും, ഫെമെൻ അംഗവുമായ അമിന ടൈലർ ( അറബി : أمينة تيلر ‬ b1994 ഡിസംബർ 7നാണ് ജനിച്ചത്.
അമിന സ്ബോയ് എന്നായിരുന്നു യഥാർത്ഥ പേര്.
2013 മാർച്ച് 11-ന്  ടൈലർ ഫേസ്ബുക്കിൽ അരയ്ക്കുമുകളിൽ നഗ്നയായ തന്റെ ചിത്രം നൽകി.
"എന്റെ ശരീരം എന്റേതാണ്. ഇത് ആരുടെയും അഭിമാനത്തിന്റെ സ്രോതസ്സല്ല" എന്ന് അറബിയിൽ അടിക്കുറിപ്പുമുണ്ടായിരുന്നു.
ടുണീഷ്യയിൽ ഇതിനെതിരായി ശക്തമായ പ്രതിഷേധമുണ്ടായി.
രണ്ടുവർഷം മുൻപ് ഈജിപ്റ്റുകാരിയായ അലിയ മാഗ്ദ എൽമാഹ്ദി തന്റെ നഗ്നചിത്രങ്ങൾ പ്രസിദ്ധീകരിച്ചപ്പോഴുണ്ടായതിന് തുല്യമായിരുന്നു പ്രതിഷേധങ്ങൾ.
മാർച്ച് 16-ന് ഒരു ടെലിവിഷൻ പരിപാടിയിൽ പങ്കെടുത്ത ടൈലർ താൻ നഗ്ന ചിത്രം നൽകിയത് ലൈംഗിക കാരണങ്ങളാലല്ല എന്നും പുരുഷാധിപത്യം നിലനിൽക്കുന്ന സമൂഹത്തിൽ സ്ത്രീസ്വാതന്ത്ര്യം കൊണ്ടുവരുന്നതിനുള്ള ശ്രമത്തിന്റെ ഭാഗമായാണെന്നും വിശദീകരിച്ചു.
ഇമാം അദെൽ ആൽമി അമിനയ്ക്ക് 100 ചാട്ടവാറടി നൽകുവാനും കല്ലെറിഞ്ഞ് കൊല്ലുവാനും ഫത്‌വ പുറപ്പെടുവിച്ചു.
2013 മെയ് 19-ന് സലഫി പാർട്ടിയായ അൻസർ അൽ-ശരിയയുടെ വാർഷിക സമ്മേളനത്തിൽ പ്രതിഷേധിച്ചുകൊണ്ട് കൈറോആനിൽ ഒരു ശവക്കോട്ടയുടെ ഭിത്തിയിൽ "ഫെമെൻ" എന്ന് പെയിന്റ് ചെയ്തു.
ഇതെത്തുടർന്ന് അമിനയെ അറസ്റ്റ് ചെയ്തു.
ടൈലറിന്റെ പിതാവ് മൗനിർ സ്ബോയ് എന്ന ഡോക്ടർ തന്റെ മകൾ കുറ്റമൊന്നും ചെയ്തിട്ടില്ല എന്ന് ലിബറേഷൻ എന്ന ഫ്രഞ്ച് പത്രത്തിനു നൽകിയ അഭിമുഖത്തിൽ അഭിപ്രായപ്പെട്ടു.
തന്റെ മകൾ "സ്വന്തം ആശയങ്ങളെ പ്രതിരോധിച്ചതിൽ" തനിക്ക് അഭിമാനമാണുള്ളതെന്ന് അദ്ദേഹം പറഞ്ഞു.
അമിനയെ വിട്ടയയ്ക്കണം എന്നാവശ്യപ്പെട്ട് അന്താരാഷ്ട്രതലത്തിൽ പ്രതിഷേധങ്ങളുണ്ടായി.
2013 ജൂൺ 12-ന് ഒരു ടുണീഷ്യൻ കോടതി ചില ഫെമെൻ പ്രവർത്തകരെ (രണ്ട് ഫ്രഞ്ചുകാരികളും ഒരു ജർമൻ കാരിയും) അമിനയെ വിട്ടയയ്ക്കണം എന്നാവശ്യപ്പെട്ട് പ്രതിഷേധം നടത്തിയതിന് ശിക്ഷിച്ചു.
പൊതുസ്ഥലത്ത് അശ്ലീലപ്രകടനം നടത്തി എന്നായിരുന്നു ഇവരുടെ കുറ്റം.
കോടതിയലക്ഷ്യം, അപകീർത്തിപ്പെടുത്തൽ എന്നീ കുറ്റങ്ങളിൽ നിന്ന് ടൈലറെ വിമുക്തയാക്കിയെങ്കിലും ശവസംസ്കാരസ്ഥലം വികൃതമാക്കി എന്ന കുറ്റത്തിന് വിചാരണ ചെയ്യുവാനായി തടവിൽ തന്നെ വച്ചിരിക്കുകയായിരുന്നു.
ഇതിനിടെ ഫെമെൻ പാരീസിലെ ഗ്രാന്റ് മോസ്കിനു മുന്നിൽ തൗഹിദ് പതാക കത്തിച്ച് പ്രകടനം നടത്തുകയുണ്ടായി flag.
2013 ഓഗസ്റ്റിൽ ജയിൽ വിമോചിതയായതിനെത്തുടർന്ന് ടൈലർ താൻ ഫെമെൻ വിടുകയാണെന്ന് പ്രഖ്യാപിച്ചു.
പാരീസിലെ ഫെമെൻ പ്രതിഷേധം ഇസ്ലാമിക ലോകത്തോടുള്ള ബഹുമാനക്കുറവാണ് കാണിക്കുന്നതെന്നും ഈ സംഘടനയിലെ സാമ്പത്തിക സുതാര്യതയില്ലായ്മയും ചൂണ്ടിക്കാട്ടിയായിരുന്നു ഇത്.
അവലംബം ↑ ↑ ↑ ↑ {{ cite web }} :  CS1 maint: numeric names: authors list ( link ) ↑ ↑ {{ cite web }} :  CS1 maint: unrecognized language ( link ) ↑ ↑ Femen activists jailed in Tunisia for topless protest , BBC News (12 June 2013) ↑ Tunisian Femen activist ‘acquitted’ of defamation , France 24 (29 July 2013) Court dismisses 1 charge against Tunisian feminist Archived 2013-07-30 at Archive.is , TimesDaily (29 July 2013) Tunisian Activist Acquitted Amid Growing Unrest , Voice of America (29 July 2013) ↑ https://www.vocativ.com/08-2013/topless-tunisian-teen-activist-dumps-femen-but-still-takes-naked-selfies/ Archived 2013-08-23 at the Wayback Machine .
Tunisia's Amina quits ‘Islamophobic’ Femen , France 24 (20 August 2013)
അമിനി ഇംഗ്ലീഷ് വിലാസം https://ml.wikipedia.org/wiki/Amini
11°07′35″N 72°43′27″E ﻿ / ﻿ 11.126444°N 72.724257°E ﻿ / 11.126444; 72.724257 ലക്ഷദ്വീപ് ദ്വീപസമൂഹങ്ങളിലെ ഒരു ദ്വീപാണ് അമിനി .
കൊച്ചിയിൽ നിന്നും 407 കിലോമീറ്റർ അകലെയാണ് ഈ ദ്വീപ്.
ദ്വീപിന്റെ തെക്ക് വശത്ത് കവരത്തിയും വടക്ക് വശത്ത് കട്‌മത്തും സ്ഥിതിചെയ്യുന്നു.
3 കിലോമീറ്റർ നീളവും, 1.5 കിലോമീറ്റർ വീതിയുമാണ് ഈ ദ്വീപിനുള്ളത്.
ലഗൂണിന്റെ വലിപ്പവും കണക്കിലെടുത്താൽ മുട്ടയുടെ ആകൃതിയാണ് ഈ ദ്വീപിനുള്ളത്.
1.5 ചതുരശ്ര കിലോമീറ്റർ ലഗൂൺ ദ്വീപിലുണ്ട്.
പവിഴവും, കടലിൽ നിന്നും കിട്ടുന്ന കല്ലുകളും കെട്ടിടനിർമ്മാണത്തിനായി ഉപയോഗിക്കുന്നു.
ആമയുടേയും , തേങ്ങയുടേയും പുറംതോടുകൊണ്ട് ഊന്നുവടി നിർമ്മിക്കുന്ന കരകൗശലവിദഗ്ദ്ധർ ഈ ദ്വീപിലുണ്ട്.
വിശ്വാസം എന്നർത്ഥം വരുന്ന 'അമിൻ' എന്ന അറബി പദത്തിൽ നിന്നുമാണ് ദ്വീപിന് ഈ പേര് കിട്ടിയത്.
അമിനൊ ഫിനോളുകൾ ഇംഗ്ലീഷ് വിലാസം https://ml.wikipedia.org/wiki/4-Aminophenol
ഫീനോളിന്റെ ബെൻസീൻ വലയത്തിൽ ഒരു അമിനൊ ഗ്രൂപ്പ് ചേർന്നുണ്ടാകുന്ന യൌഗികങ്ങളെ അമിനൊ ഫീനോളുകൾ എന്നു പറയുന്നു.
സാമാന്യഫോർമുല, NH 2 C 6 H 4 OH അമിനൊ ഗ്രൂപ്പിന്റെയും ഹൈഡ്രോക്സിൽ ഗ്രൂപ്പിന്റെയും ആപേക്ഷികസ്ഥാനങ്ങൾക്കനുസരിച്ച് ഓർത്തോ, പാരാ, മെറ്റാ എന്നിങ്ങനെ മൂന്നു അമിനൊ ഫിനോളുകൾ ഉണ്ട്.
സംഗതങ്ങളായ നൈട്രൊ ഫീനോളുകളെ ലോഹവും അമ്ലവും ഉപയോഗിച്ചു അപചയിച്ച് അമിനൊ ഫിനോളുകൾ നിർമ്മിക്കാം.
ഓർത്തോ, പാരാ അമിനൊ ഫീനോളുകൾക്ക് ഫീനോളിനേക്കാൾ അമ്ലത കുറവാണ്.
തന്മൂലം ഇവ ആൽക്കഹോളുകളുമായി പ്രതിപ്രവർത്തിച്ച് ഫീനോക്സൈഡുകൾ തരുന്നില്ല; നേരേ മറിച്ച് പ്രബല അകാർബണിക അമ്ലങ്ങളുമായി പ്രതിപ്രവർത്തിച്ച് ലവണങ്ങൾ ലഭ്യമാക്കുകയും ചെയ്യുന്നു.
ഇവയെ ഓക്സീകരിച്ചാൽ ക്വിനോണുകൾ ഉണ്ടാകുന്നു.
ഈ രണ്ടു അമിനൊ ഫിനോളുകളും പാരാ യൌഗികത്തിന്റെ ചില വ്യുത്പന്നങ്ങളും (ഉദാ. മെറ്റോൾ, അമിഡോൾ) ഫോട്ടോഗ്രാഫിയിൽ ഡവലപ്പറുകളായി ഉപയോഗിക്കപ്പെടുന്നു.
ഫോട്ടോഗ്രാഫിക-ഡവലപ്പർ എന്ന നിലയിൽ പാരാ അമിനൊ ഫിനോളിന് കൂടുതൽ പ്രാധാന്യമുണ്ട്.
സൾഫ്യൂറിക് അമ്ളം ലായനിയിൽ നൈട്രോ ബെൻസീൻ എന്ന പദാർഥത്തെ വിദ്യുത് അപചയനത്തിനു (electrolytic reduction) വിധേയമാക്കി വൻതോതിൽ ഇത് ഉത്പാദിപ്പിക്കാം.
ദ്രവണാങ്കം 186 o C. ഇതിന് ഉദാസീനമോ ബേസികമോ ആയ ലായനിയിൽ വായുസമ്പർക്കംകൊണ്ട് നിറമുണ്ടാകുന്നതുകൊണ്ടാണ് ഫോട്ടോഗ്രാഫിക-ഡെവലപ്പറായി പ്രയോജനപ്പെടുന്നത്.
വർണഛായവ്യവസായത്തിൽ ഇത് ഒരു മധ്യയൌഗികം (intermediate compound) ആണ്.
ജ്വരഹരവും വേദനയില്ലാതാക്കുന്നതുമായ ഫിനസറ്റിൻ എന്ന ഔഷധത്തിന്റെ നിർമ്മാണത്തിലും ഇതു ഒരു മധ്യയൌഗികമാണ്.
റിസോർസിനോൾ എന്ന യൌഗികത്തെ അമോണിയയും അമോണിയം ക്ളോറൈഡും ചേർത്തു ഉച്ചമർദത്തിൽ 200 o C-ൽ തപിപ്പിച്ചാൽ മെറ്റാ അമിനൊ ഫിനോൾ ലഭ്യമാകുന്നു.
ഈ നിർമ്മാണരീതി മെറ്റാ രൂപത്തിനു മാത്രമേ തൃപ്തികരമാംവണ്ണം പ്രയോഗക്ഷമമായിത്തീരുന്നുള്ളു.
(OH)C 6 H 4 (OH) + NH 3 -------NH 4 CI------ 6 H 4 NH 2 + H 2 O
ഈ യൌഗികത്തെ എളുപ്പത്തിൽ ഓക്സീകരിക്കുവാൻ സാധിക്കാത്തതിനാൽ ഇതിൽനിന്ന് ക്വിനോൺ ലഭിക്കുകയില്ല.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമിനൊ ഫിനോളുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമിനൊ ബെൻസോയിക് (പാരാ) ആസിഡ് ഇംഗ്ലീഷ് വിലാസം https://ml.wikipedia.org/wiki/4-Aminobenzoic_acid
ജീവകങ്ങളുടെ കൂട്ടത്തിൽ പരിഗണിക്കപ്പെടുന്ന ഒരു കാർബണിക യൌഗികമാണ് അമിനൊ ബെൻസോയിക് (പാരാ) ആസിഡ് .
ഫോർമുല, NH 2 C 6 H 4 COOH.
ഇരുമ്പും ഹൈഡ്രൊ ക്ളോറിക് അമ്ളവുംകൊണ്ട് പാരാ നൈട്രൊ ബെൻസോയിക് അമ്ളം നിരോക്സീകരിച്ച് ഇത് ലഭ്യമാക്കാം.
NO 2 C 6 H 4 COOH + 6(H) → NH 2 C 6 H 4 COOH + 2H 2 O
അമിനൊ ഗ്രൂപ്പും അമ്ള ഗ്രൂപ്പും ഉള്ളതുകൊണ്ട് ഇവ രണ്ടിന്റെയും ഗുണധർമങ്ങൾ പ്രദർശിപ്പിക്കുന്നു.
രസതന്ത്രജ്ഞൻമാർക്ക് ചിരപരിചിതമായ പദാർഥമായിരുന്നെങ്കിലും 1940 വരെ ഇതിന്റെ ശരീരക്രിയാത്മകമായ പ്രവർത്തനത്തെക്കുറിച്ച് കാര്യമായി ഒന്നും അറിഞ്ഞിരുന്നില്ല.
സൾഫൊണാമൈഡ് മരുന്നുകളുടെ ജീവാണുസ്തംഭകപ്രവർത്തനത്തെ (bacterial inhivition) തടസ്സപ്പെടുത്തുന്നതിന് ഇതിനു കഴിവുണ്ടെന്ന് ആദ്യമായി കണ്ടറിഞ്ഞത് വുഡ്സ് (Woods) എന്ന വൈജ്ഞാനികനാണ്.
ജലവിലേയമായ ഒരു ജീവകം ആയാണ് ഇതിനെ പരിഗണിച്ചു വരുന്നത്.
ഭക്ഷ്യസാധനങ്ങളിൽ ഇത് പ്രകീർണമാണ്.
കരൾ, യീസ്റ്റ് എന്നിങ്ങനെയുള്ള ജീവകം ബി പ്രചുരങ്ങളായ വസ്തുക്കളിൽനിന്ന് ഈ യൌഗികം പൃഥക്കരിച്ചെടുക്കാം.
പോഷകവസ്തു എന്ന നിലയിൽ മനുഷ്യനെ സംബന്ധിച്ചിടത്തോളം ഇതിന് അത്ര വളരെ പ്രാധാന്യമുണ്ടോ എന്നു സംശയമാണ്.
എങ്കിലും കോഴിക്കുഞ്ഞുങ്ങൾക്കു വളരുവാൻ ഇത് അത്യാവശ്യമാണെന്നു തെളിഞ്ഞിട്ടുണ്ട്.
ഫോളിക് അമ്ലം മനുഷ്യന് ആവശ്യമുള്ള ഒരു ജീവകം ആണ്.
പാരാ അമിനൊ ബെൻസോയിക് അമ്ളം (പാബാ) ആകട്ടെ ഫോളിക് അമ്ളം തൻമാത്രയുടെ ഒരു ഭാഗമാണ്.
ഫോളിക് അമ്ലം കുറവുള്ള ഭക്ഷ്യവസ്തുക്കളിൽ പാബാ ചേർത്താൽ കുടലിൽ ആ ജീവകത്തിന്റെ സംശ്ളേഷണം നടക്കുന്നതാണ്.
ടൈഫസ്, സ്ക്രബ് ടൈഫസ്, റോക്കി മൌൺടൻ സ്പോട്ടഡ് ഫീവർ എന്നിവയെ ചികിത്സിക്കുവാൻ പാരാ അമിനോ ബെൻസോയിക് അമ്ളം പ്രയോജനപ്പെടുന്നു.
റിക്കറ്റ്സ്യാ എന്ന രോഗത്തെ ഇതു ഫലപ്രദമായി തടയുന്നതാണ്.
പാരാ അമിനോ ബെൻസോയീക് അമ്ളത്തിന്റെ ചില വ്യുത്പന്നങ്ങൾ സ്ഥാനീയനിശ്ചേതകങ്ങളായി ഉപയോഗിക്കാറുണ്ട്.
ബെൻസോക്കേൻ, പ്രൊക്കേൻ, നോവൊക്കേൻ.
ചില അണുജീവികളുടെ വളർച്ചയ്ക്ക് ഇത് അത്യാവശ്യമാണെന്നു മനസ്സിലായതോടുകൂടി പാബാ തിയറി എന്ന പേരിൽ ഒരു സിദ്ധാന്തംതന്നെ ഔഷധഗുണപഠനത്തിൽ ആവിഷ്കൃതമായിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമിനൊ ബെൻസോയിക് (പാരാ) ആസിഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമിനോ റെസിൻ
തെർമോസെറ്റിങ് പ്ലാസ്റ്റിക് വിഭാഗത്തിൽ അതി പ്രധാനമായ ഇനമാണ് അമിനോ റെസിനുകൾ .
ഒന്നിലധികം  അമിനോ ( അമൈനോ എന്നും ഉച്ചരിക്കാം)ഗ്രൂപ്പുകളുളള, യൂറിയ , മെലാമിൻ എന്നീ  ഓർഗാനിക് രാസ സംയുക്തങ്ങൾ.
, ഫോർമാൽഡിഹൈഡുമായി പടിപടിയായി രാസപ്രക്രിയയിൽ ഏർപ്പെടുമ്പോഴാണ് അമിനോ റെസിനുകൾ ഉണ്ടാവുന്നത്.
ഗുണമേന്മയിൽ മെലാമിൻ റെസിനുകൾ.
, യൂറിയ റെസിനുകളേക്കാൾ.
മികച്ചു നിൽക്കുന്നു.
structure of urea-formaldehyde  resin A range of objects made from urea formaldehyde Idealized structure of melamine resin Melamine dinnerware രസതന്ത്രം
യൂറിയക്ക് രണ്ടും, മെലാമിന് മൂന്നും അമിനോ ഗ്രൂപ്പുകളുണ്ട്.
മൂന്നു സയനാമൈഡ് തന്മാത്രകളുടെ സംയുക്തമാണ് മെലാമിൻ.
അമിനോ ഗ്രൂപ്പുകളും  ഫോർമാൽഡിഹൈഡുമായുളള സങ്കീർണ്ണമായ രാസപ്രക്രിയ പല പടവുകളിലൂടെ കടന്നു പോകുന്നു.
ഇതിൽ ആദ്യത്തെ പടവിൽ അമിനോ സംയുക്തവും ഫോർമാൽഡിഹൈഡുമായുളള സരളമായ സംയോജനമാണ്.
ഈ മെഥിലോൾ സംയുക്തമാണ് അടുത്ത ഓരോ പടവുകളിലും ജലത്തിന്റെ തന്മാത്രകൾ വിസർജ്ജിച്ചു കൊണ്ട് രാസപ്രക്രിയ മുന്നോട്ടു കൊണ്ടു പോകുന്നത്.
പദാർത്ഥ ഗുണങ്ങൾ
അമിനോ റെസിനുകളുടെ പ്രധാന ഗുണം അവ സുതാര്യമാണ് എന്നതാണ്.
മനോഹാരിതയുളള ഇളം വർണ്ണങ്ങളിൽ ഇവ എളുപ്പത്തിൽ വാർത്തെടുക്കാം.
മാത്രമല്ല നല്ല ബലവും ഉറപ്പും ഇവക്കുണ്ട്.
ഉരുപ്പടികൾ=== വാർത്തെടുക്കാനാണ് ഈ റെസിനുകൾ=== ഏറെ പ്രയോജനപ്പെടുന്നത്.
ഫില്ലറായി, സെല്ലുലോസ്, ആസ്ബെസ്റ്റോസ്, ഗ്ലാസ്സ്, സിലിക്ക, പരുത്തി നാരുകൾ=== എന്നിവ റെസിനിൽ ചേർക്കാറുണ്ട്.
മെലാമിൻ കൊണ്ട്  മുന്തിയ തരം പ്ലേറ്റുകളും ഗ്ലാസ്സുകളും( dinnerware)ഉണഅടാക്കുമ്പോൾ=== സെല്ലുലോസ് ആണ് ഫില്ലറായി ഉപയോഗിക്കാറ്.
പ്ലൈവുഡ്, മരസാമാനങ്ങൾ=== എന്നിവക്ക വേണ്ട പശനിർമ്മാണത്തിനും, ലാമിനേഷനും   പരുത്തി, റെയോൺ തുണിത്തരങ്ങളിൽ ചുളിവു വീഴാതിരിക്കാനും,  വെളളം തട്ടി നനയാതിരിക്കാനുമായി അമിനോ റെസിനുകൾ=== ഉപയോഗപ്പെടുന്നു.
അമിനോഫിലിൻ ഇംഗ്ലീഷ് വിലാസം https://ml.wikipedia.org/wiki/Aminophylline
സാൻഥീൻ വകുപ്പിൽപ്പെട്ട ഒരു ഔഷധമാണ് അമിനോഫിലിൻ .
തിയോഫിലിൻ , എഥിലീൻ ഡൈഅമീൻ എന്നീ യൌഗികങ്ങൾ മിശ്രണം ചെയ്യുമ്പോൾ ലഭ്യമാകുന്ന ഒരു യുഗ്മലവണമാണ് ഇത്.
ഹൃദ്രോഗചികിത്സയിൽ ആദ്യമായി ഉപയോഗിച്ച സാൻഥീൻ-യൌഗികം തിയോബ്രോമിൻ എന്ന രാസപദാർഥം ആയിരുന്നു.
പിന്നീടുള്ള ഗവേഷണത്തിന്റെ ഫലമായി തിയോഫിലിൻ കൂടുതൽ മെച്ചമുള്ളതാണെന്നു കണ്ടു; വിശേഷിച്ചും എഥിലീൻ ഡൈഅമീനുമായി ചേർത്ത് യുഗ്മലവണമുണ്ടാക്കി ഉപയോഗിച്ചാൽ.
മറ്റെല്ലാ സാൻഥീൻ - ലവണങ്ങളെക്കാളും അമിനൊഫിലിൻ അധികം ഫലപ്രദമാണെന്നും തെളിഞ്ഞിട്ടുണ്ട്.
എന്നാൽ ഈയിടെയായി സാൻഥീൻ-ഔഷധങ്ങളുടെ പ്രചാരം മൊത്തത്തിൽ ചുരുങ്ങിവരികയാണ്.
മൂത്രവർധകമായും (diuretic) ആസ്തമാ പ്രതിവിധിയായും അമിനോഫിലിൻ ഉപയോഗിച്ചിരുന്നു.
അവലംബം അമിനോഫിലിൻ അമിനോഫിലിൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമിനോഫിലിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമിനോ എസ്റ്റർ ഇംഗ്ലീഷ് വിലാസം https://ml.wikipedia.org/wiki/Amino_ester
ലോക്കൽ അനസ്തെറ്റിക്സിന്റെ ഒരു വിഭാഗമാണ് അമിനോ എസ്റ്ററുകൾ .
അവയുടെ എസ്റ്റർ ബോണ്ട് കാരണമാണ് ഈ പേര് ലഭിച്ചത്.
അവ അമൈഡ് ലോക്കൽ അനസ്തെറ്റിക്സിൽ നിന്ന് വ്യത്യസ്തമാണ്.
ഘടനാപരമായി, ലോക്കൽ അനസ്തെറ്റിക്സിൽ മൂന്ന് തന്മാത്ര ഘടകങ്ങൾ അടങ്ങിയിരിക്കുന്നു: ഒരു ലിപ്പോഫിലിക് ഭാഗം ഒരു ഇന്റർമീഡിയറ്റ് അലിഫാറ്റിക് ചെയിൻ ഒരു ഹൈഡ്രോഫിലിക് (അമിൻ) ഭാഗം
ലിപ്പോഫിലിക് ഭാഗവും ഇന്റർമീഡിയറ്റ് ശൃംഖലയും തമ്മിലുള്ള രാസ ബന്ധം അമിഡ്- അല്ലെങ്കിൽ എസ്റ്റർ തരം ആകാം, ഇത് ലോക്കൽ അനസ്തെറ്റിക്സിന്റെ നിലവിലെ വർഗ്ഗീകരണത്തിന്റെ പൊതു അടിസ്ഥാനമാണ്.
അനസ്തെറ്റിക് ഏജന്റ്സിന് അനുസരിച്ച്, അമിനോ എസ്റ്ററുകൾ പ്ലാസ്മയിൽ ബ്യൂട്ടിർകോളിനെസ്റ്ററേസ് വഴി പാരാ-അമിനൊബെൻസോയിക് ആസിഡ് ഡെറിവേറ്റീവ് ആയി അതിവേഗം മെറ്റബൊളൈസ് ചെയ്യുന്നു, പിന്നീട് അവ മൂത്രത്തിലൂടെ പുറംതള്ളുന്നു.
ഇത് അവരുടെ ഹ്രസ്വമായ ഹാഫ്-ലൈഫിനെ സൂചിപ്പിക്കുന്നു.
അമൈഡ്-ടൈപ്പിന് വിപരീതമായി എസ്റ്റർ-ടൈപ്പ് ഏജന്റുമാരിൽ അലർജി ഉണ്ടാകാനുള്ള സാധ്യത കൂടുതലാണ്.
അമിനോ എസ്റ്റർ തരങ്ങളിൽ ഇവ ഉൾപ്പെടുന്നു: കൊക്കെയ്ൻ പ്രോകെയ്ൻ (നോവോകെയ്ൻ) ടെട്രാകൈൻ (പോണ്ടോകെയ്ൻ) ബെൻസോകൈൻ ക്ലോറോപ്രോകെയ്ൻ പ്രോക്സിമെറ്റാകൈൻ അവലംബം യൂണിവേഴ്സിറ്റി ഓഫ് ടെക്സസ് മെഡ് സ്കൂൾ, ഫാർമക്കോളജി സിലബസ്.
കാറ്റ്സംഗ്.
പത്താം പതിപ്പ്.
അധ്യായം 26.
അടമ്പ് ഇംഗ്ലീഷ് വിലാസം https://ml.wikipedia.org/wiki/Goat%27s_foot
ഐപ്പോമിയ പെസ്കാർപെ ( ഇംഗ്ലീഷ് : Ipomoea pes-caprae ) അഥവാ ഐപ്പോമീയ ബൈലോബ ( ഇംഗ്ലീഷ് : Ipomoea biloba ) എന്ന സസ്യം.
ഇംഗ്ലീഷ് പേര് : beach morning glory അഥവാ goat's foot.
ഇത് നിലത്തു പടർന്ന് തറ അടഞ്ഞു കിടക്കുന്നതു കൊണ്ട് അടമ്പ് എന്ന പേര് അനുയോജ്യമാണ്.
സമുദ്രതീരങ്ങളിലും നദീതീരങ്ങളിലും ധാരാളം പൂഴിമണ്ണുള്ള സ്ഥലത്ത് ഇവ തഴച്ചു വളരുന്നു.
മണലിലെ ഉപ്പുരസം ഇവയെ ബാധിക്കുകയില്ല.
ഇതിൻറെ ഇലകൾക്ക് ആട്ടിൻകുളമ്പിന്റെയും, പൂവിന് കോളാമ്പിയുടേയും ആകൃതിയാണുള്ളത്.
പൂക്കൾ ചുവപ്പുനിറത്തോടുകൂടിയവയാണ്.
കടൽത്തീരങ്ങളിൽ ഒരു മണൽ‌‌-ബന്ധക (Soil binding) സസ്യമായി ഇതിനെ ഉപയോഗിക്കാം.
ലോകത്തിൽ ഏറ്റവും വ്യാപകമായി കാണുന്ന ഉപ്പുരസത്തെ അതിജീവിക്കാൻ ശേഷിയുള്ള സസ്യങ്ങളിലൊന്നാണ് അടമ്പ്.
വിത്തുകൾ കടൽമാർഗ്ഗം മറ്റിടങ്ങളിലേയ്ക്ക് പോകുന്നതാണ് ഇതിനുകാരണം.
കാൾ ലിനേയസ് ആണ് ഈ സസ്യത്തെ ആദ്യമായി വർഗ്ഗീകരിച്ചത്.
നിലവിലുള്ള ജനുസ്സിൽ പെടുത്തിയത് റോബർട്ട് ബ്രൗൺ ആണ് (1818)‌.
അറ്റ്ലാന്റിക് മഹാസമുദ്രം , പസിഫിക് മഹാസമുദ്രം , ഇന്ത്യൻ മഹാസമുദ്രം എന്നീ സമുദ്രങ്ങളുടെ തീരങ്ങളിൽ ഇത് വ്യാപകമായി കാണപ്പെടുന്നുണ്ട്.
തീരത്തെ മണൽത്തിട്ടകളിൽ കടലിലേയ്ക്കുള്ള ചരിവിലാണ് ഇവയെ കൂടുതലായി കാണപ്പെടുക.
സ്പിനിഫെക്സ് എന്ന തരം പുല്ലിനോടൊപ്പം ഈ സസ്യം കാണപ്പെടാറുണ്ട്.
പ്രമേഹചികിത്സയ്ക്ക് ഇത് ഉപയോഗിക്കപ്പെട്ടുവരുന്നു.
ബ്രസീലിൽ വീക്കത്തിനും (കോശജ്വലനം), ആമാശയസംബന്ധിയായ അസുഖങ്ങൾക്കും ചികിത്സയായി ഈ സസ്യം ഉപയോഗിക്കപ്പെടുന്നുണ്ട്.
ചിത്രശാല കടൽ ഭിത്തിയുടെ ചരിവിൽ പടർന്നു കിടക്കുന്ന അടമ്പ് (അന്ധകാരനഴി) ബീച്ചിലെ അടമ്പ് മലേഷ്യയിലെ കാഴ്ച്ച അടമ്പ്, മുഴപ്പിലങ്ങാട്‌ കടപ്പുറത്തുനിന്നും അടമ്പ്, മുഴപ്പിലങ്ങാട്‌ കടപ്പുറത്തുനിന്നും അടമ്പ്, മുഴപ്പിലങ്ങാട്‌ കടപ്പുറത്തുനിന്നും അടമ്പ്, മുഴപ്പിലങ്ങാട്‌ കടപ്പുറത്തുനിന്നും അടമ്പ്, മുഴപ്പിലങ്ങാട്‌ കടപ്പുറത്തുനിന്നും അവലംബങ്ങൾ പുറത്തേയ്ക്കുള്ള കണ്ണികൾ അടമ്പ് എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അടമ്പ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
അടയാളങ്ങൾ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Atayalangal
എം.ജി. ശശി സംവിധാനം ചെയ്ത ഒരു മലയാളചലച്ചിത്രമാണ് അടയാളങ്ങൾ .
2007 ലെ കേരളസംസ്ഥാന സർക്കാരിന്റെ മികച്ച ചിത്രത്തിനും,സം‌വിധായകനും ഉൾപ്പെടെയുള്ള 5 പുരസ്കാരങ്ങൾ  ഈ ചലച്ചിത്രം നേടിയിട്ടുണ്ട് .
പ്രശസ്ത മലയാളസാഹിത്യകാരനായ നന്തനാരുടെ ജീവിതത്തെയും ക്യതികളെയും ഉപജീവിച്ചാണ്‌ തിരക്കഥ തയ്യാറാക്കിയിരിക്കുന്നത്‌.
1944 കാലഘട്ടത്തിലാണ്‌ ഈ ചിത്രത്തിന്റെ കഥ നടക്കുന്നത്.
രണ്ടാം ലോക മഹായുദ്ധവും, ഇന്ത്യ ചൈന യുദ്ധവുമൊക്കെ ഈ ചലച്ചിത്രത്തിൽ പ്രതിപാദ വിഷയമാകുന്നുണ്ട്.
അക്കാലത്തെ ഒരു പട്ടാളക്യാമ്പിലിരുന്ന് പോയകാലത്തെക്കുറിച്ച് നായകൻ ഓർക്കുന്നതായിട്ടാണ്‌ ഈ ചിത്രത്തിന്റെ കഥ.
വിദ്യാധരൻ സംഗീതസം‌വിധാനം നിർവ്വഹിച്ച ഈ ചിത്രത്തിൽ യേശുദാസ് , ഞരളത്ത് ഹരിഗോവിന്ദൻ , റീന മുരളി എന്നിവർ പാടിയിരിക്കുന്നു.
താരം വേഷം 1 ഗോവിന്ദ് പത്മസൂര്യ ഗോപി 2 ജ്യോതിർമയി മീനാക്ഷിക്കുട്ടി 3 സതി പ്രേംജി മാധവിയമ്മ 4 ടി.ജി. രവി രാമൻ നമ്പൂതിരി 5 മണികണ്ഠൻ പട്ടാമ്പി രാവുണ്ണി 6 ടി വി ചന്ദ്രൻ ഭാസ്കരക്കുറുപ്പ്‌ 7 വി.കെ. ശ്രീരാമൻ ദാമു 8 ഗീത ജോസഫ് കുഞ്ഞേടത്തി 9 നെടുമുടി വേണു 10 മാടമ്പ് കുഞ്ഞുകുട്ടൻ പാട്ടരങ്ങ്
ഗാനങ്ങൾ : ഇടപ്പള്ളി രാഘവൻ പിള്ള ഈണം : വിദ്യാധരൻ നമ്പർ.
പാട്ട് പാട്ടുകാർ രാഗം 1 ചിരികൾ തോറുമെൻ [അഷ്ടപദി] കെ ജെ യേശുദാസ് മദ്ധ്യമാവതി 2 ചിരികൾ തോറുമെൻ [അഷ്ടപദി] ഞരളത്ത് ഹരിഗോവിന്ദൻ 3 ഇളക് ഇളകെന്റെ റീന മുരളി (പരമ്പരാഗതം) പുരസ്കാരങ്ങൾ കേരളസംസ്ഥാന സർക്കാറിന്റെ മികച്ച ചലച്ചിത്രത്തിനുള്ള പുരസ്കാരം പതിമൂന്നാമത്‌ കേരളാ രാജ്യാന്തര ചലച്ചിത്രമേളയിൽ നെറ്റ്‌പാക്ക്‌ പുരസ്‌കാരം അവലംബം 1 2 Archived 2008-04-13 at the Wayback Machine .
↑ ↑ {{ cite web }} : Cite has empty unknown parameter: | 1= ( help ) ↑ ↑ ↑ ചലച്ചിത്രമേള: പാർക്ക്‌വിയ മികച്ച ചിത്രം; മരിയാന റോൺഡൻ സംവിധായിക
അടയിരുമ്പ് ഇംഗ്ലീഷ് വിലാസം https://ml.wikipedia.org/wiki/Anvil
ലോഹസാധനങ്ങൾ കയറ്റിവച്ച് കൂടം കൊണ്ടടിച്ച് രൂപപ്പെടുത്തുന്നതിനുപയോഗിക്കുന്ന ഇരുമ്പുകുറ്റി യാണ് അടയിരുമ്പ് (Anvil).
ഇരുമ്പുകുറ്റിക്കു പകരം ഉപയോഗിക്കുന്ന കല്ലുകൊണ്ടുള്ള ഉപകരണമാണ് അടകല്ല്.
അടയിരുമ്പാണ് കൂടുതൽ പ്രചാരത്തിലിരിക്കുന്നത്.
ഇതു പച്ചിരുമ്പോ വാർപ്പിരുമ്പോ കൊണ്ടു നിർമ്മിക്കുന്നു.
അടയിരുമ്പിൻറെ ഉപരിതലം കടുപ്പവും മിനുസവും ഉള്ളതായിരിക്കും.
ഒരറ്റം സ്തൂപീകാരവും മറ്റേഅറ്റം ദീർഘചതുരാകൃതിയുമാണ്.
ഉപരിതലത്തിൽ വീതിയുള്ള അറ്റത്തോടു ചേർന്ന് ചതുരാകൃതിയിലുള്ള ഒരു  പഴുതുണ്ടായിരിക്കും.
ഈ പഴുതിൽ ലോഹം മുറിക്കുന്നതിനുള്ള ഉളി, വെട്ടിരുമ്പ് മുതലായവ  വയ്ക്കാവുന്നതാണ്.
ശക്തിയുള്ള വൈദ്യുത കൂടങ്ങൾ ഉപയൊഗിക്കുന്നതിനുള്ള അടയിരുമ്പുകൾക്ക് ഭാരവും വലിപ്പവും വളരെ കൂടും.
12 ടൺ കൂടം അടിക്കുന്ന അടയിരുമ്പിന് 200 ടണ്ണോളം ഭാരം കാണും.
അടയിരുമ്പ് തടിയോ കോൺക്രീറ്റോ കൊണ്ടുള്ള അടിത്തറയിലാണ് ഉറപ്പിക്കുക.
അടയ്ക്ക ഇംഗ്ലീഷ് വിലാസം https://ml.wikipedia.org/wiki/Areca_nut കവുങ്ങിലെ പൂക്കളും ചെറിയ കായ്കളും
കമുകിൽ നിന്നും ലഭിക്കുന്ന,  ഔഷധഗുണമുള്ള ഒരു ഫലമാണ് അടക്ക .
ചില പ്രദേശങ്ങളിൽ പാക്ക് എന്നും ഇതറിയപ്പെടുന്നു.
വെറ്റില മുറുക്കുന്നതിനായ് ഉപയോഗിക്കുന്നതിൽ ഒരു സുപ്രധാന സ്ഥാനമാണ്‌ അടക്കക്കുള്ളത്.
മധുരവും ചവർപ്പും ചേർന്ന രുചിയാണ്‌ അടക്കക്കുള്ളത്.
ചരിത്രം രാസഘടകങ്ങൾ
അടക്കയിൽ അടങ്ങിയിരിക്കുന്ന അരിക്കോളൈൻ എന്ന ഔഷധം ശരീരം ഉത്പാദിപ്പിക്കുന്ന അസെറ്റൈൽകോളൈൻ എന്ന രാസപദാർത്ഥത്തിനു സമാനമാണ്‌.
ഇതിനു മസ്കാരിനത , നിക്കോട്ടിനത എന്നീ ഗുണങ്ങൾ ഉണ്ട്.
ഇവ കായിക പേശികൾ, ആമാശയത്തിലെ പേശികൾ എന്നിവയിലും ശ്വാസകോശത്തിലും പ്രർത്തിക്കുവാൻ ശേഷിയുള്ളവയാണ്‌.
ഇക്കാരണത്താൽ ദഹനപ്രക്രിയയെ അരിക്കൊളൈൻ ത്വരിതപ്പെടുത്തുന്നു.
(Enhances Smooth muscle contraction) തലച്ചോറിലെ നാഡീവ്യവസ്ഥയിലും അരിക്കോളിനു ഗണ്യമായ പ്രവർത്തനം കാഴ്ചവെക്കാൻ കഴിയും.
പ്രായാധിക്യം മൂലമുണ്ടാകുന്ന മറവിക്കും അൽഷീമേർസ് അസുഖത്തിനും അരിക്കൊളൈൻ ഫലപ്രദമാകുന്നതിതുമൂലമാണ്‌.
നാഡിവ്യൂഹത്തിന്റെ പ്രവർത്തനത്തെ ഉത്തേജിപ്പിക്കുന്നതുവഴി ശരീരത്തിലെ എല്ലാ ഗ്രന്ഥികളിലേയും സ്രാവം വർദ്ധിപ്പിക്കാൻ ശേഷിയുണ്ട്.
ഇത് കണ്ണിലെയും വായിലേയും ജലാംശം വർദ്ധിപ്പിക്കുന്നു.
ഗുണങ്ങളും ഉപയോഗങ്ങളും അടക്കാക്കുല പച്ചപ്പാക്ക് ഒരു ഇന്ത്യൻ കടയിൽ നിന്നും പാൻ ഉണ്ടാക്കുന്നതിന്റെ ദൃശ്യം